Document ID: 31993R1813

KOMISSION ASETUS (ETY) N:o 1813/93,
annettu 7 päivänä heinäkuuta 1993,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (ETY) N:o 570/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 6 artiklan 7 kohdan, sen 12 artiklan 3 kohdan ja sen 28 artiklan,
sekä katsoo, että
komission asetuksella (ETY) N:o 124/92(3) komission asetukseen (ETY) N:o 570/88(4), sellaisena kuin se on viimeksi muutettuna asetuksella (ETY) N:o 3774/92(5), tehtyjen muutosten vuoksi aistinvaraisten merkkiaineiden tasainen jakautuminen on saanut eri merkityksen 6 artiklan 1 kohdan toisessa alakohdassa kuin liitteessä II a; oikeusturvan vuoksi olisi 6 artiklan 2 kohtaa täydennettävä takautuvasti,
tietyissä jäsenvaltioissa on havaittu eroavaisuuksia "välituote"-käsitteen tulkinnassa; tämän tilanteen korjaamiseksi ja syrjinnän välttämiseksi yhteisön eri käyttäjien kesken on välttämätöntä säätää perusteista, joiden avulla taataan näiden tuotteiden käytön puolueettomuus ja yksiselitteisyys; teknisistä ja kaupallisista syistä välituotteina olisi pidettävä voiöljystä saatuja tuotteita, jotka vastaavat asetuksen (ETY) N:o 570/88 liitteen IV laatuvaatimuksia tiettyjen, erityisesti voirasvan vähimmäispitoisuutta koskevien edellytysten osalta,
lisäksi olisi täsmennettävä, että välituotteisiin sekä välituotteita jalostaviin laitoksiin olisi sovellettava ennakkohyväksyntämenettelyä; tämän menettelyn väärinkäytösten estämiseksi olisi säädettävä, että hyväksynnän saamiseksi edellytetään todistetta siitä, että välituotteen käyttö on perusteltua,
asetuksen (ETY) N:o 570/88 23 artiklan 5 kohdassa säädetään lievennetyistä tarkastussäännöksistä pienten loppukäyttäjien osalta, jotka sitoutuvat kirjallisesti ostamaan vuosittain enimmäismääriä; lievennettyä tarkastusta ei sovelleta, jos loppukäyttäjä ei ole noudattanut näitä enimmäismääriä; olisi säädettävä, että tämän sitoumuksen noudattamatta jättäminen ei kaikissa tapauksissa ilman aikarajaa johtaisi lievennetystä tarkastuksesta saatavan edun lopulliseen menetykseen, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 570/88 seuraavasti:
1. Lisätään 6 artiklan 2 kohtaan alakohta seuraavasti:
"Ensimmäisen alakohdan säännöksiä ei kuitenkaan sovelleta kermaan, jos liitteen II a 1 a kohdassa tarkoitettuja tuotteita lisätään määrinä, joiden avulla niiden maku tai väri voidaan aistia merkinnän jälkeen 4 artiklan 2 kohdassa tarkoitettuihin lopputuotteisiin sekoitukseen asti."
2. Korvataan 9 artiklan 1 kohdan a alakohta seuraavasti:
"a) jäljempänä 10 artiklan mukaisesti jalostuslaitos ja välituotteet hyväksytään tai jätetään hyväksymättä hakemuksen perusteella, jossa täsmennetään erityisesti valmistettujen tuotteiden koostumus ja niiden voirasvapitoisuus sekä osoitetaan, että kyseiset välituotteet ovat perusteltuja 4 artiklassa tarkoitettujen lopputuotteiden valmistuksen kannalta. Toimivaltaiselle viranomaiselle on toimitettava hyväksyntähakemuksen kanssa samanaikaisesti luettelo lopullisen jalostuksen toteuttavista laitoksista ja tarvittaessa luettelo tuotteet kaupan pitävistä jälleenmyyjistä. Nämä luettelot päivitetään kyseisen jäsenvaltion säätämien säännösten mukaisesti;"
3. Lisätään 9 a artikla seuraavasti:
"9 a artikla
Edellä 9 artiklassa tarkoitetut tuotteet ovat muita kuin CN-koodeihin 0401 ja 0405 kuuluvia tuotteita, sanotun kuitenkaan rajoittamatta 4 artiklan soveltamista.
Kuitenkin:
a) välituotteina pidetään tuotteita, joiden voirasvapitoisuus on vähintään 82 prosenttia ja jotka on valmistettu yksinomaan 1 artiklan toisen alakohdan b alakohdassa tarkoitetusta voiöljystä 10 artiklan mukaisesti tähän tarkoitukseen hyväksytyssä laitoksessa, jos niihin on lisätty 6 artiklan 1 kohdassa tarkoitettuja merkkiaineita; tällöin maksettu vähimmäismyyntihinta on myönnetyn tuen enimmäismäärä, joka vastaa enimmäismyyntihintaa sekä tuen enimmäismäärä, jotka on vahvistettu 18 artiklan mukaisesti rasvapitoisuudeltaan 82-prosenttiselle voiöljylle;
b) välituotteina ei pidetä liitteessä VIII tarkoitettuja seoksia."
4. Muutetaan 23 artikla seuraavasti:
- korvataan 5 kohdan toinen alakohta seuraavasti:
"Tätä alakohtaa sovelletaan ainoastaan, kun loppukäyttäjä sitoutuu kirjallisesti ostamaan vuoden ajanjaksolla ainoastaan yhdeksän tonnin enimmäismäärän voiekvivalenttia, josta on tarvittaessa enintään 14 tonnia kermaa tai voin tai voiöljyn ollessa kyseessä sama määrä välituotteina. Tätä säännöstä ei sovelleta loppukäyttäjään, joka ei ole noudattanut sitoumustaan.Toimivaltainen viranomainen voi kuitenkin pitäessään sitä perusteltuna, hyväksyä tämän saman käyttäjän uuden sitoumuksen tämän kirjallisesta pyynnöstä, jossa täsmennetään syyt edellisen sitoumuksen noudattamatta jättämiseen."
- lisätään 8 kohta seuraavasti:
"8. Edellä 9 a artiklassa säädetyn järjestelmän yhden vuoden soveltamisen jälkeen kukin jäsenvaltio laatii kertomuksen, jonka se toimittaa komissiolle, mainitun artiklan a alakohdassa tarkoitettuja välituotteita koskevien säännösten täytäntöönpanosta."
5. Lisätään tämän asetuksen liite liitteeksi VIII.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 1993.
Edellä 1 artiklan 1 kohtaa sovelletaan kuitenkin 7 päivästä toukokuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä heinäkuuta 1993.

Labels: 3
17
6